62018TJ0100_INF
Rettens dom (Anden Afdeling) af 19. december 2019 –Wehrheim mod ECB
(Sag T-100/18)
»Personalesag – ECB’s ansatte – løn – udlandstillæg – fjernelse – ansvar – økonomisk og ikke-økonomisk tab – tjenstlig fejl«
1.
Retslig procedure – foranstaltninger med henblik på sagens tilrettelæggelse – skriftlige spørgsmål til parterne – dokument fremlagt i retsmødet som svar på skriftlige spørgsmål – formaliteten
(jf. præmis 23 og 24)
2.
Tjenestemandssager – erstatningssøgsmål – påstand om annullation af en administrativ afgørelse om afslag på en erstatningsansøgning – påstand, der ikke er selvstændig i forhold til erstatningspåstanden
(Tjenestemandsvedtægten, art. 90 og 91)
(jf. præmis 25 og 26)
3.
Tjenestemandssager – ansatte ved Den Europæiske Centralbank – erstatningssøgsmål – forudgående administrativ klage – overensstemmelse mellem klagen og søgsmålet – identitet mellem genstand og årsag – vid fortolkning af begreberne genstand og årsag – formaliteten
(Administrative bestemmelser for personalet ved Den Europæiske Centralbank, art. 8.1 og 8.2)
(jf. præmis 27-29 og 35-52)
4.
Tjenestemandssager – erstatningssøgsmål – anbringender – ulovlig afgørelse fra administrationen, som ikke er anfægtet inden for fristerne – afvisning
(Tjenestemandsvedtægten, art. 90 og 91)
(jf. præmis 53-55)
5.
Tjenestemandssager – ansatte ved Den Europæiske Centralbank – erstatningssøgsmål – erstatningssøgsmål anlagt uden en administrativ procedure – afvisning
(Administrative bestemmelser for personalet ved Den Europæiske Centralbank, art. 8.1)
(jf. præmis 58-62 og 64)
6.
Tjenestemandssager – ansatte ved Den Europæiske Centralbank – erstatningssøgsmål – forudgående administrativ klage – overensstemmelse mellem klagen og søgsmålet – identitet mellem genstand og årsag – ændring af det retlige grundlag for en anfægtelse – betingelse, som ikke er tilstrækkelig til at fastslå, at anfægtelsen støttes på et nyt grundlag
(Administrative bestemmelser for personalet ved Den Europæiske Centralbank, art. 8.1)
(jf. præmis 75-82)
7.
Tjenestemænd – ansatte ved Den Europæiske Centralbank – administrationens omsorgspligt – princippet om god forvaltningsskik – rækkevidde
(Tjenestemandsvedtægten, art. 24)
(jf. præmis 86)
8.
Tjenestemænd – institutionernes ansvar uden for kontraktforhold – betingelser – ulovlighed – begreb – forkert oplysning fra administrationen inden ansættelsen af en kontraktansat vedrørende hendes ret til udlandstillæg – tjenestefejl – tilsidesættelse af princippet om god forvaltningsskik – omfattet
(Art. 340, stk. 2, TEUF)
(jf. præmis 89-101)
Angående
Søgsmål støttet på artikel 270 TEUF og på artikel 50a i vedtægten for Den Europæiske Unions Domstol med påstand om at opnå erstatning for det økonomiske og ikke-økonomiske tab, som sagsøgeren angiveligt har lidt som følge af den fejl, som ECB begik ved fastsættelsen af hendes økonomiske rettigheder på tidspunktet for hendes ansættelse, og som medførte tildeling af et udlandstillæg, som dernæst blev frataget hende.
Konklusion
1)
Den Europæiske Centralbank (ECB) betaler et beløb på 1000 EUR til Christine Wehrheim for det ikke-økonomiske tab, med tillæg af renter, at regne fra afsigelsen af denne dom, beregnet på grundlag af den af ECB fastsatte rentesats for de vigtigste refinansieringsoperationer, forhøjet med 3,5 procentpoint, og dette indtil ECB’s betaling af beløbet på 1000 EUR.
2)
I øvrigt frifindes ECB.
3)
Christine Wehrheim og ECB bærer hver deres egne omkostninger.